钦定古今图书集成/明伦汇编/氏族典/第059卷 > 徐善述
## 钦定古今图书集成/明伦汇编/氏族典/第059卷 > 徐善述

按《明外史徐善述传》：“善述字好古，天台人。宋亡，幼主
趋庆元，有振义副尉徐某者，扼关拒元，元兵尽杀徐
氏乳媪，负幼儿得脱。善述，高祖也。洪武中，行岁贡法，
善述首贡入太学，岁馀，授桂阳州学正。永乐初，简宫
僚为春坊司直郎，见重皇太子，每作诗辄令指摘，数
过乃定。时赐书翰，迁左赞善，太子每称为先生。尝致”
书赐酒及诗，竟坐累死。仁宗即位，赠太子少师，赐谥
“文肃。”命立祠墓侧，春秋祭如邹济云。